Meer audities in aflevering 3 Rising Star dit weekend. | EurovisionBelgium
Home Israël Meer audities in aflevering 3 Rising Star dit weekend.
Vorig artikelAlexander Rybak, Christer Björkman en Hadise in Eurosong 2016.
Volgend artikelSpanje kiest via nationale finale in 2016. President op landswye toer vir droogtemonitering - Regering - Republikein
Monday, July 08th, 08:55:40
President op landswye toer vir droogtemonitering
03 July 2019 | Regering
Ronelle Rademeyer - Pres. Hage Geingob gaan soos in 2015 toe hy staatshoof geword het, weer ‘n landswye toer aanpak en stadsaalvergaderings op dorpe hou om vas te stel hoe vorder hulpverlening aan droogteslagoffers en of bottelnek-toestande met die verspreiding van voorrade ervaar word.
Dr. Alfredo Hengari, die president se perssekretaris, sê die beplande toer is in opvolg van die afkondiging van ‘n noodtoestand op 6 Mei en die regering se belofte om meer as N$500 miljoen vir droogtehulp beskikbaar te stel.
Dit skop volgende Donderdag 11 Julie op Gobabis in die Omahekestreek af, waarna Otjiwarongo in die Otjozondjupastreek Vrydag aan die beurt kom.
Op Dinsdag 16 Julie is hy op Mariental (Hardapstreek), Woensdag op Keetmanshoop (//Kharasstreek), Donderdag op Walvisbaai (Erongostreek) en Vrydag op Khorixas (Kunenestreek).
Daarna skuif sy toer noodwaarts en vergader hy op 20 Julie met die mense van die Omusatistreek op Outapi en op 29 Julie met inwoners van die Oshikotostreek op Tsumeb.
Die stadsaalvergaderings sal op 13 Augustus in Windhoek met inwoners van die Khomasstreek afsluit.
Hengari sê inligting oor presies waar die vergaderings gehou sal word en ook op watter dorpe die president met inwoners van die Oshana-, Ohangwena-, Kavango-Oos- en -Wes- en die Zambezistreek gaan vergadering, sal later bekend gemaak word.
Foto: Die foto is tydens pres. Hage Geingob se vergadering in November 2015 deur Dirk Heinrich op Otjiwarongo geneem.